Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9907

2. Megjegyzés: A rögzítendő jellemzők száma a repülőgép típustól, annak összetettségétől függ, azonban a csillag (*) jelölés nélküli jellemzőket ettől függetlenül rögzíteni kell. A jelöléssel ellátott (*) jellemzők akkor rögzítendők, ha a repülőgép rendszerei vagy a hajózószemélyzet a jellemzőt illetve adatot a repülőgép üzemeltetéshez használja fel. 6.3.2 Repülési adatrögzítők – felvételi időtartam Minden repülési adatrögzítő képes legyen a működése legalább utolsó 25 órájában rögzített tájékoztatások tárolására, kivéve a IIA. típusú repülési adatrögzítőt, amely képes legyen a működése legalább utolsó 30 percében rögzített tájékoztatások tárolására. 6.3.3 Repülési adatrögzítők – Repülőgépek, amelyek egyedi légialkalmassági bizonyítványát először 1989 január 1-én, vagy ezt követően adták ki 6.3.3.1 Minden olyan repülőgépet, amelynek legnagyobb engedélyezett felszállósúlya (tömege) több mint 27 000 kg. I. típusú repülési adatrögzítő berendezéssel szereljenek fel. 6.3.3.2 Minden olyan repülőgépet, amelynek legnagyobb engedélyezett felszállósúlya (tömege) 5700 kg-tól 27 000 kg-ig terjed, II. típusú repülési adatrögzítő berendezéssel szereljenek fel. 2007/70/II. szám 6.3.3.3 Ajánlás – Az összes olyan több hajtóműves, gázturbinás sugárhajtóműves repülőgépet, amelynek legnagyobb engedélyezett felszállósúlya (tömege) 5700 kg. vagy kevesebb és egyedi légialkalmassági bizonyítványát először 1990 január 1-én vagy ezt követően adták ki, szereljenek fel IIA. típusú repülési adatrögzítő berendezéssel. 6.3.4 Repülési adatrögzítők – Repülőgépek, amelyek egyedi légialkalmassági bizonyítványát először 1987 január 1-én, vagy ezt követően, azonban 1989 január 1. előtt adták ki 6.3.4.1 Minden olyan gázturbinás sugárhajtóművel felszerelt repülőgépet, amelynek legnagyobb engedélyezett felszállósúlya (tömege) több mint 5700 kg. – a 6.3.4.3 pontban jelzettek kivételével – szereljenek fel olyan repülési adatrögzítővel, amely rögzíti az időt, a repülési magasságot, a repülési sebességet, a függőleges irányú gyorsulást valamint a repülési irányszöget. 6.3.4.2 Ajánlás – Minden olyan gázturbinás sugárhajtóművel felszerelt repülőgépet, amelynek legnagyobb engedélyezett felszállósúlya (tömege) több mint 5700 kg. – a 6.3.4.3 pontban jelzettek kivételével – szereljenek fel olyan repülési adatrögzítővel, amely rögzíti az időt, a repülési magasságot, a repülési sebességet, a függőleges irányú gyorsulást, a repülési irányszöget valamint azokat a további jellemző adatokat, amelyek a repülőgép függőleges és hossztengelyhez viszonyított helyzetének (bólintás és bedöntés), beállított rádiófrekvenciáinak valamint minden egyes hajtóműve teljesítményének meghatározásához szükségesek. 6.3.4.3 Minden olyan gázturbinás sugárhajtóművel felszerelt repülőgépet, amelynek legnagyobb engedélyezett felszállósúlya (tömege) több mint 27 000 kg. és olyan típuscsaládba tartozik, amelynek prototípusát az illetékes országos hatóság 1969 szeptember 30. után látta el egyedi légialkalmassági bizonyítvánnyal, II. típusú repülési adatrögzítő berendezéssel szereljenek fel. 6.3.5 Repülési adatrögzítők – Repülőgépek, amelyek egyedi légialkalmassági bizonyítványát először 1987 január 1. előtt adták ki 6.3.5.1 Minden olyan gázturbinás sugárhajtóművel felszerelt repülőgépet, amelynek legnagyobb engedélyezett felszállósúlya (tömege) több mint 5700 kg. szereljenek fel olyan repülési adatrögzítővel, amely rögzíti az időt, a repülési magasságot, a repülési sebességet, a függőleges irányú gyorsulást valamint a repülési irányszöget. 6.3.5.2 Ajánlás – Minden olyan gázturbinás sugárhajtóművel felszerelt repülőgépet, amelynek legnagyobb engedélyezett felszállósúlya (tömege) több mint 27 000 kg. és olyan típuscsaládba tartozik, amelynek prototípusát az illetékes országos hatóság 1969 szeptember 30. után látta el légialkalmassági bizonyítvánnyal, szereljenek fel olyan repülési adatrögzítővel, amely az idő, a repülési magasság, a repülési sebesség, a függőleges irányú gyorsulás és a repülési irányszög mellett rögzíti azokat a további jellemző adatokat, amelyek az alábbiak meghatározásához szükségesek:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes